Рамазанов Къадир Наврузан хва

Рамазанов Къадир Наврузан хва — лезги шаир. 1929 йисан 16 майдиз Докъузпара райондин Филер хуьре дидедиз хьана. Ада хайи хуьруьн мектеб, Дагъустандин СтӀал Сулейманан тӀварунихъ галай пединститут ва Краснодардин культурадин институт куьтягьна. Гзаф йисара Ахцегь, Докъузпара ва Мегьарамдхуьруьн районрин газетрин редакцийра ва культурадин идарайра кӀвалахна. Къ. Рамазанован сифте шиирар 50-йисара печатдиз акъатиз эгечӀна. Ам "Самур, зи Самур", "Баркаван Самур"ва "Зи манияр" кӀватӀалрин автор я. Шаирдин чӀалариз композиторри макъамар кхьенва. Ам «Дагъустандин медениятдин лайихлу кардар» тӀварциз лайихлу хьана. Зари 1998 йисуз рагьметдиз фена. ==Эдебият== Гьаким Къурбан «Лезги зарияр».